CELEX: 62020TN0154
Language: fi
Date: 2020-03-19 00:00:00
Title: Asia T-154/20: Kanne 19.3.2020 – IY v. parlamentti

15.6.2020   
            
            
               FI
            
            
               Euroopan unionin virallinen lehti
            
            
               C 201/28
            
         
      Kanne 19.3.2020 – IY v. parlamentti
      (Asia T-154/20)
      (2020/C 201/39)
      Oikeudenkäyntikieli: ranska
      
         Asianosaiset
      
      
         Kantaja: IY (edustajat: asianajajat T. Bontinck ja A. Guillerme)
      
         Vastaaja: Euroopan parlamentti
      
         Vaatimukset
      
      Kantaja vaatii, että unionin yleinen tuomioistuin
      ensisijaisesti
      
                  —
               
               
                  kumoaa kantajan irtisanomisesta 4.7.2019 tehdyn päätöksen
               
            
                  —
               
               
                  velvoittaa Euroopan parlamentin maksamaan kantajalle 20 000 euroa korvaukseksi henkisestä kärsimyksestä
               
            
                  —
               
               
                  velvoittaa Euroopan parlamentin korvaamaan oikeudenkäyntikulut
               
            toissijaisesti
      
                  —
               
               
                  toteaa ENF- poliittisen ryhmän purkamisesta tehdyn päätöksen lainvastaiseksi
               
            
                  —
               
               
                  näin ollen kumoaa kantajan irtisanomisesta 4.7.2019 tehdyn päätöksen
               
            
                  —
               
               
                  velvoittaa Euroopan parlamentin maksamaan kantajalle 20 000 euroa korvaukseksi henkisestä kärsimyksestä
               
            
                  —
               
               
                  velvoittaa Euroopan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa ensisijaisesti viiteen kanneperusteeseen.
      
                  1)
               
               
                  Ensimmäinen kanneperuste, joka perustuu ilmeiseen arviointivirheeseen. Kantaja katsoo, että irtisanomispäätöksessä, jonka yksinomaisena perusteluna on Euroopan parlamentin poliittisen ryhmän ENF:n väitetty purkaminen, on ilmeinen arviointivirhe.
               
            
                  2)
               
               
                  Toinen kanneperuste, joka perustuu harkintavallan väärinkäyttöön, koska kantajan mukaan Euroopan parlamentti käytti valtaansa saadakseen Euroopan parlamentin poliittisen ryhmän nimenvaihdosta koskevan yksinkertaisen toimenpiteen näyttämään poliittisen ryhmän purkamiselta.
               
            
                  3)
               
               
                  Kolmas kanneperuste, joka perustuu kuulluksi tulemista koskevan oikeuden loukkaamiseen. Kantaja katsoo, että hänen oikeuttaan tulla kuulluksi ennen minkään irtisanomispäätöksen tekemistä ei kunnioitettu.
               
            
                  4)
               
               
                  Neljäs kanneperuste, joka perustuu yhdenvertaisen kohtelun periaatteen loukkaamiseen siltä osin kuin kantajan mukaan parlamentti sovelsi toisistaan poikkeavia menettelyjä puretuksi väitetyn poliittisen ryhmän toimihenkilöihin.
               
            
                  5)
               
               
                  Viides kanneperuste, joka perustuu hyvän hallinnon periaatteen loukkaamiseen ja huolenpitovelvollisuuden laiminlyöntiin.
               
            Toissijaisesti kantaja vetoaa Euroopan parlamentin poliittisen ryhmän ENF:n purkamisesta tehdyn päätöksen lainvastaisuuteen. Kantaja väittää, että koska purkamispäätös on lainvastainen, sillä siinä on ilmeinen arviointivirhe ja se perustuu harkintavallan väärinkäyttöön, itse irtisanomispäätöskin, joka perustuu yksinomaan kyseiseen purkamiseen, on siis lainvastainen ja se on kumottava.